arnastofnun/IGC-2024 huggingface dataset:
858/2023

Útdráttur

Staðfestur var úrskurður héraðsdóms þar sem heimiluð var rannsókn á rafrænu efnisinnihaldi farsíma X sem hald hafði verið lagt í þágu rannsóknar.

Úrskurður Landsréttar

Landsréttardómararnir D-kk-nf Þ-kk-nf B-kk-nf, K-kk-nf H-kk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 13. desember 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 12. desember 2023 í málinu nr. [...]/2023 þar sem sóknaraðila var veitt heimild til rannsóknar á rafrænu efnisinnihaldi tveggja farsíma varnaraðila sem haldlagðir voru í þágu rannsóknar sóknaraðila á sakamáli. Kæruheimild er í g- og i- lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess að hinn kærði úrskurður verði staðfestur.

3

Varnaraðili krefst þess að hinn kærði úrskurður verði felldur úr gildi en til vara að umfang rannsóknarinnar verði takmarkað við dagana 10. ágúst 2023 og 21. september sama ár.

Niðurstaða

4

Að virtum fyrirliggjandi rannsóknargögnum verður á það fallist með sóknaraðila að varnaraðili sé undir rökstuddum grun um brot sem varðað geta fangelsisrefsingu að lögum. Jafnframt er ástæða til að ætla að við þá rannsóknaraðgerð sem sóknaraðili krefst heimildar fyrir fáist upplýsingar sem skipt geta miklu fyrir rannsókn málsins.

Eru því uppfyllt skilyrði til að taka kröfu hans til greina samkvæmt lögjöfnun frá ákvæði 1. mgr. 70. gr., sbr. 1. mgr. 84. gr., laga nr. 88/2008. Eins og málið liggur fyrir þykja ekki vera efni til að takmarka heimild sóknaraðila við sérstakar dagsetningar.

5

Mál þetta lýtur eingöngu að framangreindri kröfu sóknaraðila um að veitt verði heimild til rannsóknar á rafrænu efnisinnihaldi tveggja farsíma. Af þeim sökum verður í málinu ekki tekin sérstök afstaða til lögmætis haldlagningar lögreglu á símunum í

öndverðu.

6

Vegna þess málatilbúnaðar varnaraðila er lýtur að ætluðum gögnum á símum hans um samskipti við verjanda skal tekið fram að möguleg tilvist slíkra gagna á símunum getur ekki með réttu staðið því í vegi að umkrafin heimild verði veitt. Er í því sambandi til þess að líta að lögreglu er ekki heimilt að rannsaka slík samskipti og ber henni að líta fram hjá þeim, sé þau að finna í símunum, og eyða þegar í stað afritum af þeim, verði þau til við rannsóknaraðgerðina, sbr. 1. mgr. 68. gr. og 1. mgr. 85. gr. laga nr. 88/2008.

7

Samkvæmt framansögðu verður hinn kærði úrskurður staðfestur.

Úrskurðarorð :

Hinn kærði úrskurður er staðfestur.
859/2023

Útdráttur

Staðfestur var úrskurður héraðsdóms þar sem heimiluð var rannsókn á rafrænu efnisinnihaldi farsíma X sem hald hafði verið lagt á í þágu rannsóknar.

Úrskurður Landsréttar

Landsréttardómararnir D-kk-nf Þ-kk-nf B-kk-nf, K-kk-nf H-kk-nf og R-kvk-nf B-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 13. desember 2023, sem barst réttinum ásamt kærumálsgögnum samdægurs. Kærður er úrskurður Héraðsdóms Reykjavíkur 12. desember 2023 í málinu nr. R- [...]/2023 þar sem fallist var á kröfu sóknaraðila um að honum yrði heimilað að rannsaka rafrænt efnisinnihald farsíma varnaraðila sem lagt var hald á í þágu rannsóknar sóknaraðila á sakamáli.

Kæruheimild er í g - og i-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess að kröfu varnaraðila um afléttingu halds á hinum haldlagða farsíma varnaraðila verði vísað frá dómi. Þá krefst hann staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi og að hinn haldlagði farsími verði afhentur honum.

Niðurstaða

4

Varnaraðili hefur ekki borið undir héraðsdóm kröfu um að hinn haldlagði farsími verði afhentur honum, svo sem honum bar að gera eftir 2. mgr. 102. gr. og 2. mgr. 1 03. gr. laga nr. 88/2008. Verður þessari kröfu, sem fyrst er höfð uppi fyrir Landsrétti, því vísað frá réttinum.

5

Að virtum fyrirliggjandi rannsóknargögnum verður á það fallist með sóknaraðila að varnaraðili sé undir rökstuddum grun um brot sem varðað geta fangelsisrefsingu að lögum. Jafnframt er ástæða til að ætla að við þá rannsóknaraðgerð sem sóknaraðili krefst heimildar fyrir fáist upplýsingar sem skipt geta miklu fyrir rannsókn málsins.

Eru því uppfyllt skilyrði til að taka kröfu hans til greina samkvæmt lögjöfnun frá ákvæði 1. mgr. 70. gr., sbr. 1. mgr. 84. gr., laga nr. 88/2008.

6

Vegna þess málatilbúnaðar varnaraðila er lýtur að ætluðum gögnum í síma hans um samskipti við verjanda skal tekið fram að möguleg tilvist slíkra gagna í símanum getur ekki með réttu staðið því í vegi að umkrafin heimild verði veitt. Er í því sambandi til þess að líta að lögreglu er ekki heimilt að rannsaka slík samskipti og ber henni að líta fram hjá þeim, sé þau að finna í símanum, og eyða þegar í stað afritum af þeim, verði þau til við rannsóknaraðgerðina, sbr. 1. mgr. 68. gr. og 1. mgr. 85. gr. laga nr. 88/2008.

7

Samkvæmt framansögðu verður hinn kærði úrskurður staðfestur.

Úrskurðarorð :

Kröfu varnaraðila, X, um að hinn haldlagði farsími verði afhentur honum, er vísað frá Landsrétti.

Hinn kærði úrskurður er staðfestur.
85/2023

Útdráttur

Kærður var úrskurður héraðsdóms þar sem beiðni S ehf. um öflun sönnunargagna áður en mál er höfðað var vísað frá dómi. Í úrskurði Landsréttar kom fram að krafa S ehf. um afhendingu gagna væri byggð á 2. mgr. 77. gr. laga nr. 91/1991 ummeðferð einkamála. Fram kæmi í kröfu S ehf. að hann hefði til skoðunar að höfða mál gegn Í en gögnin væru í höndum Í. Heimildir S ehf. til að afla gagna úr hendi Í væru bundnar við 67. og 68. gr. laga nr. 91/1991 og yrði hann ekki krafinn um afhendingu gagna á grundvelli 2. mgr. 77. gr. laganna. Var hinn kærði úrskurður því staðfestur.

Úrskurður Landsréttar

Landsréttardómararnir Á-kk-nf H-kk-nf, J-kk-nf S-kk-nf og J-kk-nf H-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 1. febrúar 2023. Greinargerðir varnaraðila bárust réttinum 17. sama mánaðar. Kærður er úrskurður Héraðsdóms Reykjavíkur 20. janúar 2023 í málinu nr. V- 2425/2022 þar sem beiðni sóknaraðila um öflun sönnunargagna áður en mál er höfðað var vísað frá dómi. Kæruheimild er í j-lið 1. mgr. 143. gr. laga nr.91/1991 um meðferð einkamála.

2

Sóknaraðili krefst þess að hinn kærði úrskurður verði felldur úr gildi og að lagt verði fyrir héraðsdóm að taka málið til efnislegrar meðferðar. Þá krefst sóknaraðili kærumálskostnaðar.

3

Varnaraðili Íþaka ehf. krefst staðfestingar hins kærða úrskurðar og kærumálskostnaðar.

4

Varnaraðili íslenska ríkið krefst þess að kærumálskostnaður verði felldur niður.

Niðurstaða

5

Krafa sóknaraðila um afhendingu gagna byggir á 2. mgr. 77. gr. laga nr. 91/1991.

Kröfu um afhendingu gagna samkvæmt því ákvæði verður ekki beint gegn þeim aðila sem sá, sem setur fram kröfu, hyggst höfða mál gegn, sbr. hér til hliðsjónar dóma Hæstaréttar 24. mars 2010 í máli nr. 84/2010 og 15. mars 2013 í máli nr. 259/2013.

Fram kemur í kröfu sóknaraðila að hann hafi til skoðunar að höfða mál gegn varnaraðila íslenska ríkinu. Þau gögn sem sóknaraðili leitar afhendingar á var aflað við útboð Framkvæmdasýslu - Ríkiseigna fyrir hönd Skattsins og skattrannsóknarstjóra ríkisins. Framkvæmdasýsla - Ríkiseignir er stofnun á vegum varnaraðila íslenska ríkisins, sbr. 19. gr. laga nr. 84/2001 um skipan opinberra framkvæmda. Samkvæmt framansögðu eru gögnin í höndum þessa varnaraðila.

H eimildirsóknaraðila tilað aflagagna úr hendi þessa varnaraðila eru takmarkaðar við 67. gr. og 68. gr. laga nr. 91/1991 og verður hann því ekki krafinn um afhendingu gagna á grundvelli 2. mgr. 77. gr. laganna. Samkvæmt þessu verður hinn kærði úrskurður staðfestur.

6

Sóknaraðila verður gert að greiða varnaraðila, Íþöku ehf., kærumálskostnað eins og í úrskurðarorði greinir. Kærumálskostnaður fellur niður milli sóknaraðila og varnaraðila íslenska ríkisins.

Úrskurðarorð :

Hinn kærði úrskurður er staðfestur.

Sóknaraðili, S8 ehf., greiði varnaraðila, Íþöku ehf., 350.000 krónur í kærumálskostnað.

Kærumálskostnaður milli sóknaraðila og varnaraðila, íslenska ríkisins, fellur niður.
866/2023

Útdráttur

Staðfestur var úrskurður héraðsdóms þar sem heimiluð var rannsókn á rafrænu efnisinnihaldi farsíma X sem hald hafði verið lagt á í þágu rannsóknar.

Úrskurður Landsréttar

Landsréttardómararnir D-kk-nf Þ-kk-nf B-kk-nf, K-kk-nf H-kk-nf og R-kvk-nf B-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 14. desember 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 12. desember 2023 í málinu nr. R- [...]/2023 þar sem fallist var á kröfu sóknaraðila um að honum yrði heimilað að rannsaka rafrænt efnisinnihald farsíma varnaraðila sem lagt var hald á í þágu rannsóknar sóknaraðila á sakamáli.

Kæruheimild er í g - og i-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi.

Niðurstaða

4

Með vísan til forsendna hins kærða úrskurðar verður á það fallist með sóknaraðila að varnaraðili sé undir rökstuddum grun um brot sem varðað geta fangelsisrefsingu að lögum. Jafnframt er ástæða til að ætla að við þá rannsóknaraðgerð sem sóknaraðili krefst heimildar fyrir fáist upplýsingar sem skipt geta miklu fyrir rannsókn málsins.

Eru því uppfyllt skilyrði til að taka kröfu hans til greina samkvæmt lögjöfnun frá ákvæði 1. mgr. 70. gr., sbr. 1. mgr. 84. gr., laga nr. 88/2008, sbr. til hliðsjónar dóma Hæstaréttar 9. nóvember 2016 í máli nr. 755/2016 og 14. júní 2017 í máli nr. 371/2017 og úrskurði Landsréttar 23. mars 2023 í máli nr. 203/2023 og 17. ágúst 2023 í máli nr. 609/2023.

5

Samkvæmt framansögðu verður hinn kærði úrskurður staðfestur.

Úrskurðarorð :

Hinn kærði úrskurður er staðfestur.
868/2023

Útdráttur

Kærður var úrskurður héraðsdóms þar sem hafnað var kröfu L um að honum væri heimilt að koma fyrir eftirfararbúnaði á eða í bifreið X á tilteknu tímabili. Fram kom í úrskurði Landsréttar að L hefði ekki sýnt fram á að upplýsingar, sem skipt gætu miklu máli fyrir rannsókn málsins, myndu fást með hinni umkröfðu rannsóknaraðgerð. Var hinn kærði úrskurður staðfestur.

Úrskurður Landsréttar

Landsréttardómararnir D-kk-nf Þ-kk-nf B-kk-nf, K-kk-nf H-kk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 15. desember 2023, sem barst réttinum ásamt kærumálsgögnum samdægurs. Kærður er úrskurður Héraðsdóms Suðurlands 14. desember 2023 í málinu nr. R- [...]/2023 þar sem hafnað var kröfu sóknaraðila um honum væri heimilt að koma fyrir eftirfararbúnaði á eða í bifreiðinni [...] svo og öðrum þeim bifreiðum er varnaraðili kynni að hafa umráð yfir á úrskurðartíma og fylgjast með staðsetningum eða ferðum bifreiðanna án þess að eigandi hennar, ökumaður, farþegar eða aðrir hlutaðeigandi viti af því, frá og með 15. desember 2023 til og með 12. janúar 2024. Kæruheimild er í i-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess að hinn kærði úrskurður verði felldur úr gildi og ofangreind krafa hans verði tekin til greina.

3

Varnaraðili krefst staðfestingar hins kærða úrskurðar. Þá er krafist þóknunar til handa skipuðum talsmanni varnaraðila.

Niðurstaða

4

Sóknaraðili hefur ekki sýnt fram á að ætla megi að upplýsingar, sem skipt geti miklu fyrir rannsókn málsins, fáist með hinni víðtæku rannsóknaraðgerð sem krafist er heimildar fyrir. Að því gættu en að öðru leyti með vísan til forsendna hins kærða úrskurðar verður hann staðfestur.

5

Samkvæmt 3. mgr. 237. gr., sbr. 2. mgr. 84. gr. laga nr. 88/2008, greiðist úr ríkissjóði þóknun skipaðs talsmanns varnaraðila fyrir Landsrétti, sem ákveðin er að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun skipaðs talsmanns varnaraðila, J-kk-ef P-kk-ef H-kk-ef lögmanns, fyrir Landsrétti,120.528 krónur, greiðist úr ríkissjóði.
869/2023

Útdráttur

Staðfestur var úrskurður héraðsdóms þar sem hafnað var kröfu X um að aflétta haldi á farsíma og reiðufé.

Úrskurður Landsréttar

Landsréttardómararnir K-kk-nf H-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 15. desember 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjaness 13. desember 2023 í málinu nr. R- [...]/2023 þar sem hafnað var kröfu varnaraðila um að aflétt yrði haldi á farsíma, 2.100.000 krónum og 17.900 evrum í hans eigu. Kæruheimild er í g-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi og að haldlagningu á farsíma í hans eigu sem og 2.100.000 krónum og 17.900 evrum í reiðufé verði aflétt.

Niðurstaða

4

Eins og greinir í hinum kærða úrskurði hefur sóknaraðili um ríflega sjö mánaða skeið haft til rannsóknar mál varnaraðila, sem samkvæmt gögnum málsins er undir rökstuddum grun um stórfellt fíkniefnalagabrot, aðild að skipulagðri brotastarfsemi og peningaþvætti. Hefur rannsókn málsins meðal annars lotið að því að kanna uppruna þeirra fjármuna, sem varnaraðili hafði í fórum sínum þegar hann var handtekinn á Keflavíkurflugvelli, aðild hans og fleiri sakborninga að skipulagðri brotastarfsemi hér á landi og erlendis og tengsl þeirra við hugsanlega vitorðsmenn. Sóknaraðili kveður rannsókn málsins lokið og að unnið sé að frágangi málsgagna en í kjölfarið verði málið sent ákærusviði lögreglustjóra til meðferðar.

5

Samkvæmt fyrri málslið 1. mgr. 68. gr. laga nr. 88/2008 skal leggja hald á muni ef ætla má að þeir hafi sönnunargildi í sakamáli, að þeirra hafi verið aflað á refsiverðan hátt eða þeir kunni að verða gerðir upptækir. Þá segir í 1. mgr. 72. gr. laganna að aflétta skuli haldi þegar þess er ekki lengur þörf og í síðasta lagi þegar máli er endanlega lokið nema þegar um sé að ræða tilvik sem tilgreind eru í a- til c-lið sömu málsgreinar.

6

Leiði rannsóknargögn til þess að sakamál verði höfðað á hendur varnaraðila má ætla að farsími hans og hið haldlagða fé hafi sönnunargildi í málinu. Þá kann niðurstaða málsins að leiða til þess að hið haldlagða verði gert upptækt með dómi, sbr. 69. gr. og 69. gr. a almennra hegningarlaga nr. 19/1940. Almennum skilyrðum 1. mgr. 68. gr. laga nr. 88/2008 fyrir haldlagningu er því fullnægt í málinu.

7

Með hliðsjón af umfangi rannsóknarinnar, því að henni er nú lokið og málið á leið til ákærusviðs lögreglustjóra til ákvörðunar um saksókn er ekki fallist á með varnaraðila að slíkur dráttur hafi orðið á meðferð málsins að leiða eigi til þess að aflétta beri haldi á þeim munum sem um ræðir í málinu.

8

Samkvæmt framangreindu verður hinn kærði úrskurður staðfestur á þann hátt sem í úrskurðarorði greinir.

Úrskurðarorð :

Kröfu varnaraðila, X, um að aflétt verði haldi sóknaraðila, lögreglustjórans á Suðurnesjum, á farsíma, munanúmer lögreglu [...], og 2.100.000 krónum og 17.900 evrum í reiðfé, er hafnað.
870/2023

Útdráttur

Staðfestur var úrskurður héraðsdóms þar sem X var gert á sæta gæsluvarðhaldi á grundvelli a-liðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir D-kk-nf Þ-kk-nf B-kk-nf, K-kk-nf H-kk-nf og R-kvk-nf B-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 15. desember 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjaness 15. desember 2023 í málinu nr. [...]/2023 þar sem varnaraðila var gert að sæta gæsluvarðhaldi, þó ekki lengur en til fimmtudagsins 21. desember, klukkan 16.

Kæruheimild er íl - lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess að hinn kærði úrskurður verði staðfestur.

3

Varnaraðili krefst þess að hinn kærði úrskurður verði felldur úr gildi en til vara að gæsluvarðhaldi hans verði markaður skemmri tími.

Niðurstaða

4

Fallist er á með sóknaraðila að fyrir hendi sé rökstuddur grunur um að varnaraðili hafi gerst sekur um brot sem fangelsisrefsing er lögð við og að rannsóknarhagsmunir leiði til þess að honum verði gert að sæta gæsluvarðhaldi, sbr. a-lið 1. mgr. 95. gr. laga nr. 88/2008. Verður hinn kærði úrskurður því staðfestur.

Úrskurðarorð :

Hinn kærði úrskurður er staðfestur.
872/2023

Útdráttur

Staðfestur var úrskurður héraðsdóms þar sem X var gert að sæta áframhaldandi gæsluvarðhaldi á grundvelli 2. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir D-kk-nf Þ-kk-nf B-kk-nf, K-kk-nf H-kk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 18. desember 2023, sem barst réttinum ásamt kærumálsgögnum samdægurs. Kærður er úrskurður Héraðsdóms Reykjavíkur 15. desember 2023 í málinu nr. R- [...]/2023 þar sem varnaraðila var gert að sæta áfram gæsluvarðhaldi, þó ekki lengur en til fimmtudagsins 11. janúar 2024 klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi en til vara að gæsluvarðhaldinu verði markaður skemmri tími.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
873/2023

Útdráttur

Staðfestur var úrskurður héraðsdóms þar sem hafnað var kröfu A um að felld yrði úr gildi ákvörðun sýslumanns um að nauðungarvista hann á sjúkrahúsi í allt að 21 sólarhring.

Úrskurður Landsréttar

Landsréttardómararnir K-kk-nf H-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 19. desember 2023. Greinargerð varnaraðila barst réttinum 21. sama mánaðar. Kærður er úrskurður Héraðsdóms Reykjavíkur 18. desember 2023 í málinu nr. L- [...]/2023 þar sem hafnað var kröfu sóknaraðila um að felld yrði úr gildi ákvörðun sýslumannsins á höfuðborgarsvæðinu 14. desember 2023 um nauðungarvistun sóknaraðila á sjúkrahúsi í allt að 21 sólarhring. Kæruheimild er í 1. mgr. 16. gr. lögræðislaga nr. 71/1997.

2

Sóknaraðili krefst þess að hinum kærða úrskurði verði hrundið og að fyrrgreind ákvörðun sýslumanns verði felld úr gildi. Þá krefst hann þóknunar fyrir Landsrétti til handa skipuðum talsmanni sínum.

3

Varnaraðili krefst staðfestingar hins kærða úrskurðar.

Niðurstaða

4

Með vísan til forsendna hins kærða úrskurðar verður hann staðfestur.

5

Samkvæmt 1. mgr. 17. gr. lögræðislaga greiðist úr ríkissjóði þóknun talsmanns sóknaraðila vegna meðferðar málsins fyrir Landsrétti sem ákveðin er að meðtöldum virðisaukaskatti eins og í úrskurðarorði segir.

Úrskurðarorð :

Hinn kærði úrskurður er staðfestur.

Þóknun talsmanns sóknaraðila, A, fyrir Landsrétti, H-kk-ef J-kk-ef lögmanns, 148.800 krónur, greiðist úr ríkissjóði.
88/2023

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli c-liðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir D-kk-nf Þ-kk-nf B-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 2. febrúar 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 2. febrúar 2023 í málinu nr. R- [...]/2023 þar sem varnaraðila var gert að sæta gæsluvarðhaldi allt til miðvikudagsins 1. mars 2023 klukkan 16. Kæruheimild er í l - lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að gæsluvarðhaldi verði markaður skemmri tími.

Niðurstaða

4

Með vísan til forsendna hins kærða úrskurðar verður hann staðfestur á þann hátt að varnaraðili sæti gæsluvarðhaldi á grundvelli c-liðar 1. mgr. 95. gr. laga nr. 88/2008.

Úrskurðarorð :

Hinn kærði úrskurður er staðfestur.
90/2023

Útdráttur

Staðfestur var úrskurður héraðsdóms þar sem nauðungarvistun A á sjúkrahúsi var framlengd um allt að tólf vikur með heimild til rýmkunar samkvæmt mati yfirlæknis, sbr. 3. mgr. 29. gr. a. lögræðislaga nr. 71/1997 .

Úrskurður Landsréttar

Landsréttardómararnir K-kk-nf H-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 6. febrúar 2023. Greinargerð varnaraðila barst réttinum 13. sama mánaðar. Kærður er úrskurður Héraðsdóms Reykjavíkur 2. febrúar 2023 í málinu nr. L- [...]/2023 þar sem nauðungarvistun sóknaraðila á sjúkrahúsi var framlengd í allt að 12 vikur, frá 5. febrúar 2023 að telja, með heimild til rýmkunar samkvæmt mati yfirlæknis, sbr. 3. mgr. 29. gr. a lögræðislaga nr. 71/1997. Kæruheimild er í 1. mgr. 16. gr. sömu laga.

2

Sóknaraðili krefst þess að hinn kærði úrskurður verði feldur úr gildi. Þá krefst sóknaraðili þóknunar fyrir Landsrétti til handa verjanda sínum.

3

Varnaraðili krefst staðfestingar hins kærða úrskurðar.

Niðurstaða

4

Með vísan til forsendna hins kærða úrskurðar verður hann staðfestur.

5

Samkvæmt 17. gr. lögræðislaga greiðist úr ríkissjóði þóknun verjanda sóknaraðila fyrir Landsrétti sem ákveðin er að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun verjanda sóknaraðila fyrir Landsrétti, B-kk-ef H-kk-ef B-kk-ef lögmanns, 214.272 krónur, greiðist úr ríkissjóði.
91/2023

Útdráttur

Staðfestur var úrskurður héraðsdóms þar sem X var gert að sæta áframhaldandi gæsluvarðhaldi á grundvelli 2. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir D-kk-nf Þ-kk-nf B-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 6. febrúar 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 3. febrúar 2023 í málinu nr. R- [...] þar sem varnaraðila var gert að sæta áfram gæsluvarðhaldi, þó ekki lengur en til fimmtudagsins 2. mars 2023 klukkan 16.

Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að honum verði gert að sæta vægari þvingunarráðstöfunum. Þá krefst varnaraðili kærumálskostnaðar.

Niðurstaða

4

Með vísan til forsendna hins kærða úrskurðar verður hann staðfestur.

5

Kærumálskostnaður verður ekki úrskurðaður, sbr. 3. mgr. 237. gr. laga nr. 88/2008.

Úrskurðarorð :

Hinn kærði úrskurður er staðfestur.
92/2023

Útdráttur

Staðfestur var úrskurður héraðsdóms þar sem kröfu varnaraðila X samkvæmt g-lið 1. mgr. 6. gr. laga nr. 88/2008 um meðferð sakamála um að héraðsdómari skyldi víkja sæti var hafnað.

Úrskurður Landsréttar

Landsréttardómararnir D-kk-nf Þ-kk-nf B-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 2. febrúar 2023, sem barst réttinum ásamt kærumálsgögnum 6. sama mánaðar. Kærður er úrskurður Héraðsdóms Austurlands 31. janúar 2023 í málinu nr. S- [...]/2022 þar sem kröfu varnaraðila um að héraðsdómari viki sæti var hafnað. Kæruheimild er í a-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess að hinn kærði úrskurður verði staðfestur.

3

Varnaraðili krefst þess að hinn kærði úrskurður verði felldur úr gildi og fallist verði á kröfu hans um að nefndur héraðsdómari víki sæti í máli Héraðsdóms Austurlands nr.

S - [...]/2022.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.